е единственият, който изнася този продукт за Съюза. Поради това въздействието от изключването на този продукт ще бъде ограничено. Производителят също така подчерта, че във всеки случай не е имало износ на винтови анкери за бетон по време на РП и следователно такъв износ не би могъл да причини никаква вреда на промишлеността на Съюза.
 (153)
 Тъй като тази страна не предостави никакви доказателства в подкрепа на своите изявления, Комисията реши да отхвърли това твърдение, без да го анализира по същество.
 (154)
 След окончателното разгласяване Simpson Strongtie, международна група, която произвежда винтови анкери за бетон в Китай и ги разпространява чрез свързани дружества в Съюза, коментира, че винтовите анкери за бетон следва да бъдат изключени от обхвата на продукта. Дружеството оправда закъснялата си намеса в процедурата с това, че е приело за даденост, че този вид на продукта вече е изключен. То предостави технически характеристики на своите винтови анкери за бетон, произвеждани в Китай, и заяви, че те не се конкурират с другия разглеждан продукт или със сходния продукт.
 (155)
 Подаденото късно изявление на това дружество не може да бъде взето под внимание. Обхватът на продукта, в това число кодовете по КН, под които се внасят скрепителните елементи, са определени в известието за започване. Комисията не е посочила, че винтовите анкери за бетон ще бъдат изключени от обхвата на продукта; следователно заинтересованите страни не са имали основание да смятат, че тези анкери не са включени в обхвата. Поради причините, изложени в предходното съображение, исканията на заинтересованите страни за изключване на винтовите анкери за бетон бяха отхвърлени.
 2.3.6. Евровинтове (конфирматни винтове) (или самонарезни мебелни винтове)
 (156)
 Един производител износител поиска евровинтовете (или самонарезните мебелни винтове) да бъдат изключени от обхвата на продукта. Този производител износител заяви, че поради специфичната им крайна употреба, тоест свързващи аксесоари за сглобяване на бюра, шкафове, маси или рафтове (обработени дървени материали) в мебелната промишленост, физическите и техническите характеристики на евровинтовете са уникални и се различават значително от тези на другите скрепителни елементи. Същият производител износител освен това заяви, че ако Комисията реши да не изключи евровинтовете от обхвата на продукта, констатациите по отношение на вредата и на причинно-следствената връзка следва да бъдат направени поотделно за тези видове на продукта.
 (157)
 При разследването бе установено, че евровинтовете имат сходни основни физически и технически характеристики и крайна употреба с тези на други видове скрепителни елементи, включени в обхвата на продукта. Следователно няма причина този вид на продукта да бъде изключен от разследването. Поради това твърдението беше отхвърлено.
 (158)
 Твърдението, че вредата и причинно-следствената връзка следва да се оценяват отделно за този вид на продукта, е разгледано в съображение 398.
 2.3.7. Полюсни болтове
 (159)
 Един ползвател на полюсни болтове от Съюза заяви, че последните следва да бъдат изключени от обхвата на продукта, тъй като се използват само за едно конкретно приложение, т.е. при връзките между електрохимичните елементи в промишлените батерии, и не са били произвеждани от нито един от производителите от Съюза. Това дружество заяви, че полюсните болтове са специален вид винтове и имат не само стоманена част, но